CELEX: 62021TN0509
Language: sl
Date: 2021-08-18 00:00:00
Title: Zadeva T-509/21: Tožba, vložena 18. avgusta 2021 – IMG/Komisija

25.10.2021   
            
            
               SL
            
            
               Uradni list Evropske unije
            
            
               C 431/43
            
         
      Tožba, vložena 18. avgusta 2021 – IMG/Komisija
      (Zadeva T-509/21)
      (2021/C 431/51)
      Jezik postopka: francoščina
      
         Stranki
      
      
         Tožeča stranka: International Management Group (IMG) (Bruselj, Belgija) (zastopnika: L. Levi in J.-Y. de Cara, odvetnika)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  To tožbo razglasi za dopustno in utemeljeno;
                  posledično
               
            
                  —
               
               
                  za ničen razglasi sklep Komisije z dne 8. junija 2021, sprejet zaradi izvršitve sodbe Sodišča z dne 31. januarja 2019 (zadevi C-183/17 P in C-184/17 P), v skladu s katero tožeča stranka ni upravičena izvršiti proračuna Unije s posrednim upravljanjem, kot to velja za mednarodne organizacije v okviru finančnih pravil, ki se uporabljajo v Uniji;
               
            
                  —
               
               
                  toženi stranki naloži, naj povrne premoženjsko in nepremoženjsko škodo;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi razlog: kršitev člena 266 PDEU. Tožeča stranka v zvezi s tem navaja kršitev učinka pravnomočnosti sodbe Sodišča z dne 31. januarja 2019.
               
            
                  2.
               
               
                  Drugi razlog: kršitev načela dobrega upravljanja in skrbnega ravnanja zaradi kršitve člena 41 Listine Evropske unije o temeljnih pravicah.
               
            
                  3.
               
               
                  Tretji razlog: kršitev načela pravne varnosti.
               
            
                  4.
               
               
                  Četrti razlog: dejstvo, da je bil sklep po mnenju tožeče stranke sprejet ob napačni uporabi prava in očitnih napakah pri presoji.
               
            
                  5.
               
               
                  Peti razlog: kršitev razumnega roka.